
Text rozhodnutia
Súd: Krajský súd Bratislava Spisová značka: 11CoP/14/2015 Identifikačné číslo súdneho spisu: 1414215495 Dátum vydania rozhodnutia: 04. 05. 2015 Meno a priezvisko sudcu, VSÚ: JUDr. Bianka Gelačíková ECLI: ECLI:SK:KSBA:2015:1414215495.1 Uznesenie Krajský súd v Bratislave, vo veci starostlivosti o maloleté dieťa: C. F., W.. XX.XX.XXXX, F. R. W. X, XXX XX F., dieťa rodičov: otec - K.. K. F., W.. XX.XX.XXXX, Š.. T.. L., M. F. R. W. X, XXX XX F. a matka - E. F., W.. XX.XX.XXXX, Š.. T.. L., M. F. R. W. X, XXX XX F., o úpravu výkonu rodičovských práv a povinností k maloletému dieťaťu, na odvolanie kolízneho opatrovníka proti uzneseniu Okresného súdu Bratislava IV zo dňa 10.11.2014, č.k. 25P/259/2014-27, jednohlasne (pomerom hlasov 3:0) takto r o z h o d o l : Odvolacie konanie sa z a s t a v u j e. Žiaden z účastníkov nemá právo na náhradu trov odvolacieho konania. o d ô v o d n e n i e : Okresný súd Bratislava IV uznesením zo dňa 10.11.2014, č.k. 25P/259/2014-27, ustanovil pre maloleté dieťa C. F., W.. XX.XX.XXXX, Úrad práce sociálnych vecí a rodiny so sídlom v F., U. X/a za kolízneho opatrovníka v konaní o úpravu výkonu rodičovských práv a povinností k maloletému dieťaťu. Rozhodnutie právne odôvodnil § 31 ods. 2 Zákona o rodine, žiadny z rodičov nemôže zastupovať svoje maloleté dieťa, ak ide o právne úkony, pri ktorých by mohlo dôjsť k rozporu záujmov medzi rodičmi a maloletým dieťaťom alebo medzi maloletými deťmi zastúpenými tým istým rodičom navzájom; v takom prípade súd ustanoví maloletému dieťaťu opatrovníka, ktorý ho bude v konaní alebo pri určitom právnom úkone zastupovať (ďalej len „kolízny opatrovník“). Proti tomuto uzneseniu v zákonnej lehote podal odvolanie kolízny opatrovník, ktorý nesúhlasil s ustanovením za kolízneho opatrovníka z dôvodu svojej miestnej nepríslušnosti, keď uviedol, že na základe šetrenia ORPZ bolo zistené, že maloletý má so svojou matkou trvalý pobyt v H. N., Y. G. X. Zo zápisnice z pojednávania vo veci samej vedenej na Okresnom súde Bratislava IV pod sp.zn. 25P/293/2014 zo dňa 30.03.2015 vyplýva, že rodičia maloletého C. sa dohodli, bývajú na R. W. X, XXX XX F., návrh na začatie konania zobrala matka späť. Súd prvého stupňa konanie vo veci zastavil. Dňa 08.04.2015 bolo odvolaciemu súdu zaslané vyjadrenie kolízneho opatrovníka, ktorým odvolanie proti uzneseniu zobral späť. Podľa ust. § 207 ods. 2, 3 O.s.p., dokiaľ o odvolaní nebolo rozhodnuté, možno ho vziať späť. Ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví. Opierajúc sa o citované zákonné ustanovenie Krajský súd v Bratislave, ako súd odvolací (ust. §10 ods. 1 O.s.p.), odvolacie konanie zastavil riadiac sa ust. § 207 ods. 3 O.s.p., keďže odvolanie, o ktorom nebolo rozhodnuté, bolo vzaté späť. O trovách odvolacieho konania súd rozhodol podľa § 224 ods. 1 a § 146 ods. 1 písm. c) O.s.p., nakoľko odvolacie konanie bolo zastavené. Poučenie: Proti tomuto uzneseniu nie je odvolanie prípustné.

